Ehdotus Neuvoston päätös päätöksen 2000/91/EY soveltamisalan laajentamisesta luvan antamiseksi Tanskan kuningaskunnalle ja Ruotsin kuningaskunnalle ottaa käyttöön jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeava toimenpide /* KOM/2006/0796 lopull. */





[pic] | EUROOPAN YHTEISÖJEN KOMISSIO | Bryssel 13.12.2006 KOM(2006) 796 lopullinen Ehdotus NEUVOSTON PÄÄTÖS päätöksen 2000/91/EY soveltamisalan laajentamisesta luvan antamiseksi Tanskan kuningaskunnalle ja Ruotsin kuningaskunnalle ottaa käyttöön jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeava toimenpide (komission esittämä) PERUSTELUT EHDOTUKSEN TAUSTA | 110 | Ehdotuksen perustelut ja tavoitteet Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kyseisestä direktiivistä poikkeavia erityistoimenpiteitä veronkantomenettelyn yksinkertaistamiseksi tai tietyntyyppisten veropetosten ja verojen välttelyn estämiseksi. Komission pääsihteeristön 22. maaliskuuta 2006 vastaanottamalla kirjeellä Tanskan viranomaiset ovat pyytäneet, että Tanskalle päätöksellä 2000/91/EY (sellaisena kuin se on muutettuna päätöksellä 2003/65/EY) myönnettyä poikkeusta direktiivin 77/388/ETY 17 artiklan 2, 3 ja 4 kohdan soveltamisesta jatkettaisiin. Komissio antoi direktiivin 77/388/ETY 27 artiklan 2 kohdan mukaisesti Tanskan pyynnön tiedoksi muille jäsenvaltioille 4. lokakuuta 2006 päivätyllä kirjeellä. Komissio ilmoitti Tanskalle 5. lokakuuta 2006 päivätyllä kirjeellä, että sillä oli kaikki pyynnön arviointia varten tarpeellisina pitämänsä tiedot. Komission pääsihteeristön 22. maaliskuuta 2006 vastaanottamalla kirjeellä Ruotsin viranomaiset ovat pyytäneet, että Ruotsille päätöksellä 2000/91/EY (sellaisena kuin se on muutettuna päätöksellä 2003/65/EY) myönnettyä poikkeusta direktiivin 77/388/ETY 17 artiklan 2, 3 ja 4 kohdan soveltamisesta jatkettaisiin. Komissio antoi direktiivin 77/388/ETY 27 artiklan 2 kohdan mukaisesti Ruotsin pyynnön tiedoksi muille jäsenvaltioille 4. lokakuuta 2006 päivätyllä kirjeellä. Komissio ilmoitti Ruotsille 5. lokakuuta 2006 päivätyllä kirjeellä, että sillä oli kaikki pyynnön arviointia varten tarpeellisina pitämänsä tiedot. | 120 | Yleinen tausta Tanska ja Ruotsi ovat molemmat ottaneet käyttöön yksinkertaistetut säännöt, joita sovelletaan Juutinraumassa sijaitsevan maiden välisen kiinteän yhteyden käyttömaksujen alv-palautuksiin. Tätä pidettiin tarpeellisena, koska tavanomaiset alv-säännöt aiheuttaisivat liikaa paperityötä sekä verovelvollisille että viranomaisille. Kuudennen arvonlisäverodirektiivin 17 artiklassa säädettyjen tavanomaisten alv-sääntöjen mukaan alv on vähennettävä jäsenvaltiossa, jossa se on maksettava tai jossa se on maksettu. Koska Juutinrauman kiinteä yhteys sijaitsee osittain Tanskan alueella ja osittain Ruotsin alueella, sen käyttömaksujen alv voitaisiin palauttaa siltä osin kuin maksu koskee kummankin maan aluetta. Puolet voitaisiin palauttaa Tanskasta ja puolet Ruotsista. Käytännössä tämä tarkoittaisi sitä, että kun joko Tanskaan tai Ruotsiin sijoittautunut verovelvollinen jättää kotijäsenvaltiossaan määräaikaisen alv-ilmoituksen, tämä voi hakea arvonlisäveron palautusta vain puolesta maksamastaan määrästä. Jäljelle jäävästä osasta olisi haettava palautusta toisessa jäsenvaltiossa kahdeksannen alv-direktiivin palautusmenettelyä noudattaen. Muihin jäsenvaltioihin kuin Tanskaan tai Ruotsiin sijoittautuneiden verovelvollisten olisi haettava arvonlisäveron palautusta kahdella kahdeksannen alv-direktiivin mukaisella palautushakemuksella, joista toinen lähetetään Tanskaan ja toinen Ruotsiin. Myös yhteisön ulkopuolelle sijoittautuneiden verovelvollisten olisi lähetettävä kolmannentoista alv-direktiivin mukainen arvonlisäveron palautushakemus sekä Tanskaan että Ruotsiin. Tanskalle ja Ruotsille myönnetyllä poikkeuksella yksinkertaistetaan arvonlisäveron palautusta koskevia alv-sääntöjä. Niiden mukaan käyttömaksusta suoritettavan arvonlisäveron palautukseen riittää yksi hakemus. Yksinkertaistetut säännöt ovat seuraavat: - Tanskaan ja Ruotsiin sijoittautuneet verovelvolliset voivat vähentää käyttömaksusta suoritetun vähennyskelpoisen alv:n kokonaisuudessaan tavanomaisissa alv-ilmoituksissaan. Tähän sisältyy myös se alv-osa, joka koskee yhteyden käyttöä sen toisen jäsenvaltion alueella, johon verovelvollinen ei ole sijoittautunut. - Kun vähennyskelpoisesta alv:stä haetaan palautusta muuhun jäsenvaltioon kuin Tanskaan tai Ruotsiin sijoittautuneita verovelvollisia koskevalla kahdeksannessa alv-direktiivissä säädetyllä menettelyllä taikka jäsenvaltioiden ulkopuolelle sijoittautuneita verovelvollisia koskevalla kolmannessatoista alv-direktiivissä säädetyllä menettelyllä, hakemus olisi osoitettava pelkästään Ruotsin viranomaisille. Tanska ja Ruotsi pyytävät, että yksinkertaistettujen sääntöjen voimassaoloa jatkettaisiin. Koska järjestelmä näyttää toimivan hyvin, komissio katsoo voimassaolon jatkamisen olevan perusteltua. | 130 | Voimassa olevat aiemmat säännökset Tanskalle ja Ruotsille 24. tammikuuta 2000 myönnetty poikkeus, jonka voimassaoloa jatkettiin 21. tammikuuta 2003. | 141 | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. | KUULEMISET JA VAIKUTUSTEN ARVIOINTI | Intressitahojen kuuleminen | 219 | Ei aiheellinen. | Asiantuntijatiedon käyttö | 229 | Ulkopuolisia asiantuntijoita ei tarvittu. | 230 | Vaikutusten arviointi Päätösehdotuksella pyritään yksinkertaistamaan Juutinraumassa sijaitsevan Tanskan ja Ruotsin välisen kiinteän yhteyden käyttömaksuista suoritettavan arvonlisäveron palautusmenettelyä, mikä synnyttänee myönteisiä taloudellisia vaikutuksia. Vaikutukset ovat joka tapauksessa vähäiset poikkeuksen soveltamisalan kapeuden vuoksi. | EHDOTUKSEEN LIITTYVÄT OIKEUDELLISET NÄKÖKOHDAT | 305 | Ehdotetun toimen lyhyt kuvaus Tanskalle ja Ruotsille myönnettävä lupa ottaa käyttöön kuudennen neuvoston direktiivin 77/388/ETY 17 artiklan 2, 3 ja 4 kohdan säännöksistä poikkeava toimenpide, joka koskee verovelvollisten vähennysoikeutta. | 310 | Oikeusperusta Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY 27 artiklan 1 kohta. | 329 | Toissijaisuusperiaate Ehdotus kuuluu yhteisön yksinomaiseen toimivaltaan. Sen vuoksi toissijaisuusperiaatetta ei sovelleta. | Suhteellisuusperiaate Ehdotus on suhteellisuusperiaatteen mukainen seuraavista syistä: | 331 | Päätös koskee kahdelle jäsenvaltiolle niiden omasta pyynnöstä annettavaa lupaa, eikä siihen liity velvollisuuksia. | 332 | Koska poikkeuksen soveltamisala on rajoitettu, erityistoimenpide on tavoitteeseensa nähden oikeasuhteinen. | Sääntelytavan valinta | 341 | Ehdotettu sääntelytapa: muu. | 342 | Muut vaihtoehdot eivät soveltuisi seuraavasta syystä: Jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 27 artiklan mukaan neuvosto voi yksimielisesti komission ehdotuksesta antaa luvan ottaa käyttöön yhteisistä arvonlisäverosäännöistä poikkeavia toimenpiteitä. Neuvoston päätös on ainoa soveltuva säädöslaji, koska se voidaan osoittaa yksittäiselle jäsenvaltiolle. | TALOUSARVIOVAIKUTUKSET | 409 | Ehdotuksella ei ole vaikutusta yhteisön talousarvioon. | LISÄTIEDOT | Uudelleentarkastelu-, tarkistus- tai raukeamislauseke | 533 | Ehdotus sisältää raukeamislausekkeen. | 1. Ehdotus NEUVOSTON PÄÄTÖS päätöksen 2000/91/EY soveltamisalan laajentamisesta luvan antamiseksi Tanskan kuningaskunnalle ja Ruotsin kuningaskunnalle ottaa käyttöön jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeava toimenpide (Ainoastaan tanskan- ja ruotsinkieliset tekstit ovat todistusvoimaiset) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annetun kuudennen neuvoston direktiivin 77/388/ETY[1] ja erityisesti sen 27 artiklan 1 kohdan, ottaa huomioon komission ehdotuksen, sekä katsoo seuraavaa: (1) Tanska ja Ruotsi ovat pyytäneet komission pääsihteeristön 22 päivänä maaliskuuta 2006 vastaanottamissa kirjeissä lupaa jatkaa luvan antamisesta Tanskan kuningaskunnalle ja Ruotsin kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa toimenpidettä 24 päivänä tammikuuta 2000 tehdyllä neuvoston päätöksellä 2000/91/EY[2] myönnetyn poikkeuksen voimassaoloa. (2) Komissio antoi direktiivin 77/388/ETY 27 artiklan 2 kohdan mukaisesti Tanskan ja Ruotsin esittämät pyynnöt tiedoksi muille jäsenvaltioille 4 päivänä lokakuuta 2006 päivätyllä kirjeellä. Komissio ilmoitti Tanskalle ja Ruotsille 5 päivänä lokakuuta 2006 päivätyllä kirjeellä, että sillä oli kaikki pyynnön arviointia varten tarpeellisina pitämänsä tiedot. (3) Nämä hakemukset koskevat Juutinraumassa sijaitsevan Tanskan ja Ruotsin välisen kiinteän yhteyden käyttömaksuista suoritettavan arvonlisäveron, jäljempänä ’alv’, palautusta. Kiinteän omaisuuden toimituspaikkaa koskevien alv-sääntöjen mukaan osa Juutinraumassa sijaitsevan kiinteän yhteyden käyttömaksusta suoritettavasta alv:stä on maksettava Tanskaan ja osa Ruotsiin. (4) Poiketen siitä, mitä direktiivin 77/388/ETY 17 artiklassa, joka annetaan mainitun direktiivin 28 f artiklassa, säädetään verovelvollisen velvollisuudesta käyttää alv:n vähennys- tai palautusoikeuttaan siinä jäsenvaltiossa, jossa se on maksettu, Ruotsille ja Tanskalle annettiin lupa ottaa käyttöön erityistoimenpide, jonka mukaisesti verovelvolliset voivat hakea koko alv-palautuksen jommastakummasta valtiosta. (5) Päätöksellä 2000/91/EY myönnetyn luvan voimassaolo päättyy 31 päivänä joulukuuta 2006. Komissio on tehnyt ehdotuksen neuvoston direktiiviksi[3] direktiivin 77/388/ETY muuttamisesta, joka koskee direktiivin 77/388/ETY 17 artiklan 6 kohdan ensimmäisen alakohdan mukaista arvonlisäveron vähennysoikeutta, mutta koska sen nojalla ei voida vahvistaa sääntöjä ja koska luvan myöntämisen perusteena olleet tosiasiat ja oikeudellinen tilanne eivät ole muuttuneet, luvan voimassaoloa olisi jatkettava. (6) Poikkeus ei vaikuta kielteisesti arvonlisäverosta kertyviin yhteisöjen omiin varoihin, ON TEHNYT TÄMÄN PÄÄTÖKSEN: 1 artikla Korvataan päätöksen 2000/91/EY 2 artikla seuraavasti: ”2 artikla Tämän päätöksen voimassaolo päättyy 31 päivänä joulukuuta 2013.” 2 artikla Tämä päätös on osoitettu Tanskan kuningaskunnalle ja Ruotsin kuningaskunnalle. Tehty Brysselissä […]. Neuvoston puolesta Puheenjohtaja [1] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2006/69/EY (EUVL L 221, 12.8.2006, s. 9). [2] EYVL 28, 3.2.2000, s. 38, päätös sellaisena kuin se on viimeksi muutettuna päätöksellä 2003/65/EY (EUVL L 25, 30.1.2003, s. 40). [3] EYVL C 219, 15.7.1998, s. 16.